Мадс Хермансен

Мадс Хермансен (роден на 11 јули 2000 година, во Оденсе) — дански фудбалер, голман на  и на данската репрезентација.

Технички карактеристики
Голман кој умее одлично да игра со нога, што е неговиот втор најголем талент после запирањето на удари кон неговиот гол. Покрај тоа, исто така, се смета за специјалист за бранење пенали.

Клупска кариера
Роден во Оденсе, Хермансен ја започнал својата кариера во локалниот клуб Несби. Како десетгодишен тој ја променил позицијата, од играч во поле станувајќи голман, откако страдал од ахилова тетива.

Во септември 2015 година, Хермансен се преселил во еден од славните дански клубови Брондби. Своето деби за првиот тим го направил на 5 ноември 2020 во натпреварот од Купот на Данска против нисколигашот Ледеје-Смерум, забележувајќи сува мрежа во победата со 1-0. На крајот од сезоната 2020–2021, Брондби станал шампион во данското првенство за првпат од 2005 година, и Хермансен бил награден со победнички медал, и покрај тоа што немал ниту еден првенствен настап поради тоа што бил втора опција на голманската позиција зад германскиот голман Марвин Швабе.

Пред почетокот на сезоната 2021-2022, Хермансен станал прв голман на Брондби, по заминувањето на Швабе во Келн. Тој го направил своето деби во данското првенството на 18 јули 2021 година, во ремито 1–1 против ОГФ Орхус. Следниот месец, на 17 август, го направил своето деби во европските натпреварувања, во поразот со 2–1 од Ред Бул Салцбург во првиот натпревар од плејоф рундата од Лигата на шампионите, каде и покрај поразот импресионирал со својот настап и со својте одбрани.

По две сезони во кој бил стартен голман на Брондби, забележувајќи вкупно 70 натпревари на голот на жолтите, на 18 јули 2023, Хермансен потпишал петгодишен договор со англискиот клуб . Дебитирал за лисиците на отворањето на сезоната во Чемпионшип, обезбедувајќи клучни одбрани за да му помогне на својот тим да обезбеди победа од 2–1 во над Ковентри Сити.

Репрезентативна кариера
Хермансен ја претставувал Данска речиси во сите младински селекции од под 16 до под 19 години.

Во ноември 2020 година, Хермансен за првпат бил повикан во репрезентацијата под 21 година, а последователно бил повикан и за Европското првенство во споменатата возраст, но не настапил ниту еднаш. Своето деби, сепак го направил нешто подоцна, на 7 септември 2021 година, во победата со 1–0 над Казахстан во квалификациите за следното Европско првенство.

Во јуни 2023, Хермансен го добил првиот повик во сениорската репрезентација, но до денес сè уште не дебитирал.

Статистика
Статистиката е ажурирана на 7 април 2024.
Клупска статистика
 Сезона Клуб Првенство Национален куп Континентален куп Останати купови Вкупно Лига Наст Гол Лига Наст Гол Лига Наст Гол Лига Наст Гол Наст Гол 2020-2021  Брондби  СЛ  0  0  КД  1  0    -  -   -  -  1  0 2021-2022  СЛ  29  0  КД  2  0  ЛШ+ЛЕ  2Во квалификациските кола+5  0   -  -  38  0 2022-2023  СЛ  27  0  КД  0  0  ЛК  4  0   -  -  31  0Вкупно Брондби  56  0   3  0   11  0   -  -  70  0 2023-2024  Лестер Сити  ФЛЧ  32  0  ФАКуп+ЛК  0+0  0    -  -   -  -  32  0Вкупно во кариерата  88  0   3  0   11  0   -  -  102  0

Титули
Клупски
 Брондби
Данско првенство : 1 
 2020-2021

Поединечни
Играч на годината на Брондби : 2022

Наводи

Надворешни врски

Мадс Хермансен на soccerway
Мадс Хермансен на transfermarkt
Мадс Хермансен на espn
Мадс Хермансен на whoscored

Категорија:Живи луѓе
Категорија:Дански фудбалери
Категорија:Фудбалери на ФК Лестер Сити
Категорија:Фудбалери на ФК Вест Хем Јунајтед